Canberra bütet sus aber usser nationali Musee und Bibliothek und so witer nid viel spezielli Sehenswürdigkeite, es isch aifach nur e moderni grossi Stadt Witer isches gange Richtig Jindabyne, aber mir händ vorher en wite Weg vor üs gha. Underwegs sind mir no zume Informationsgebäude wo mer über de ganzi Beg, wo nämlich es Chraftwek isch, Bilder und Informatione geh hät. De Lake Jindabyne und au de Jindabyne River sind Teil vome fast unsichtbare  Energiegwünnigsprojekt wo als eini vode grösste Ingenieursleistige überhaupt zelled. Ziemlich spannend wie das ufbaut worde isch und au mit de Natur verhebet. Jo, es git au en Film wo Jindabyne heisst, und das chunt vo dem Ort. Kei Ahnig um was es i dem Film got aber Jindabyne isch jedefalls e Bergdorf wo zume richtig grosse Skigebiet ghört! Hehe, ich bin also tatsächlich vo Sydney womer sich am Strand en Sunnebrand holt ines Skigebiet gfahre wo uf 2000 Meter liet und ufem Gipfel häts au Schnee. Übernachtet  hämmer standesgemäss im Skiresort mit allem dru und dra. Zum Znacht häts BBQ geh, was au sust.